
Selam alejkum, Hvala Allahu na uputi, klanjam već dvije godine. U zadnje vrijeme ne mogu uvijek da prisustvujem namazu u džematu jer imam problem sa aritmijom, puls mi ide preko 130. Mnogo mi je žao i muči me to što ne mogu da klanjam sa braćom u džematu, jer mi se dešavalo da mi dođe teško na jaciji jer tada imam uči najduže sure. Kada ne klanjam u džematu, klanjam sa ocem i sinom kući. Interesuje me dragi brate, da li je moj ***[namaz](https://pitajucene.com/search/Namaz/questions/ "Pretraži pitanja o namazu")*** kući ispravan ?  

Da vas Allah obilato nagradi.


* 
* 
* 
* 
* 
* 
* 

 
Ne mogu da klanjam u džematu zbog aritmije srca, da li mi je namaz ispravan?

Ve alejkumusselam! Hvala Allahu Gospodaru svjetova, salavat i selam na Poslanika Njegova a zatim:  

Tvoj ***[namaz](https://pitajucene.com/search/Namaz/questions/ "Pretraži pitanja o namazu")*** kući je ispravan ali možeš biti griješan što ne ideš u džamiju ako si od nje udaljen onoliko koliko bi mogao čuti ezan koji se uči glasom. Tvoja aritmija pri slušanju Kur’ana u namazu može ukazivati na džinsko-šejtansko djelovanje pa te savjetujem da se provjeriš kod nekoga ko ispravno uči rukju. Također, ako je razlog medicinske prirode onda je namaz ispravan, a nemaš ni grijeha ma koliko mesdžid bio blizu tvoje kuće (stana).  

Allah najbolje zna.


Na pitanje odgovorio ***[Jasmin Durić](https://pitajucene.com/search/Jasmin+Duri%C4%87/answers/ "Pretraži odgovore od prof. Jasmin Durić")***, prof.  

Preuzeto sa stranice: <http://www.n-um.com>


